По начало възнагражденията, получени за извършени финансови услуги или сделки, свързани с ценни книжа, които попадат в обхвата на независимата икономическа дейност, са освободени доставки съгласно чл. 46 от ЗДДС.

Практиката на Съда на ЕС показва необходимостта от разграничаване между посочените приходи от ценни книжа и капитали, които са получени в рамките на независимата икономическа дейност и тези, които са извън нея, т.е. извън обхвата на ДДС. Това разграничаване съгласно практиката на Съда се отнася и за лицата-търговци.

В този смисъл в практиката си Съда на ЕС е посочил критерии, позволяващи да се разделят операциите, попадащи в обхвата на ДДС и тези, които не попадат в този обхват, независимо от това, дали за извършени от търговец или не.

Значение се отдава на обстоятелствата, дали лицето реализира приходи в резултат на обикновено притежаване на имущество или упражняване на право на собственост и дали данъчно задълженото лице действа в това си качество – чл. 2, ал. 1 от Директива 2006/112/ЕО.

Съдебната практика е развита в решения С-77/01; С-442/01, С-465/03, С-333/91, С-306/94, С-142/99.

**При съобразяване на тази практика на Съда се проявява следното разделение:**

**Операции, при които се реализират приходи от**

**ценни книжа или капитал**

**Приходи от ценни книжа и капитали** в **обхвата на ДДС**

Приходи от ценни книжа и капитали са в обхвата на ДДС, когато получаването им не е в резултат на обикновено притежаване на имущество, а представляват равностойност за извършена услуга, състояща се в предоставянето на разположение на капитал в полза на трето лице, при това само ако са извършени от лица, действащи в качеството си на данъчно задължени лица. Характерно за тези операции е, че се предприемат с цел постигане на рентабилност на инвестирани капитали.

Т.е., предприятието действа като данъчно задължено лице, когато използва парични средства или част от своето имущество с цел извършването на услуги, представляващи независима икономическа дейност, например:

1. Предоставяне от холдингово дружество на заеми срещу възнаграждение на дъщерни дружества.

2. Внасяне на банкови депозити или инвестиране в ценни книжа – съкровищни бонове, облигации и др. под.

**Все пак това са освободени доставки по силата на чл. 46 от ЗДДС.**

**Приходи от ценни книжа и капитали** извън **обхвата на ДДС**

1.Операциите, представляващи обикновено придобиване или продажба на дялово участие, когато нямат за цел използването на имуществото за получаване на редовен приход.

2. Операции по обикновено придобиване и продажба на други търгуеми ценни книжа, което се счита за обикновено управление на портфейлна инвестиция, както това би направило частно лице.

**Примери:**

Емитиране на акции с цел набиране на капитал, независимо дали е с цел излизане на борсата или не.

Получаване на дивидент, включително когато акционерът е извършвал услуги на дружеството.

Вложения на парични средства в инвестиционни фондове.

Обемът на продажбата на акции или търгуеми ценни книжа и прибягването на специализирани консултантски услуги не могат да служат за разграничителен критерий.

Само когато операциите по придобиване и продажба на ценни книжа се осъществяват в рамките на упражняваната търговска дейност по сделки с ценни книжа, това представлява реална икономическа дейност, попадаща в обхвата на ДДС.

**ПОСЛЕДИЦИ:**

1. Формират облагаем оборот по чл. 96, ал. 2, т. 2 от ЗДДС, когато са свързани с основната дейност на лицето.

1. Не формират облагаем оборот по чл. 96, ал. 2, т. 2 от ЗДДС

**2. Данъчно задълженото лице няма право на данъчен кредит за получените стоки и услуги, които е използвало за извършване на тези операции – чл. 69, ал. 1 от ЗДДС.**

**3. Участват в знаменателя за определянето на частичния данъчен кредит по чл. 73, ал. 2 от ЗДДС.**

**Изключение: горното не се отнася за доставки на финансови услуги по чл. 46 от ЗДДС, когато получателят е установен извън Европейския съюз. Същите са с право на приспадане на данъчен кредит и участват в числителя за определянето на частичния данъчен кредит по чл. 73, ал. 2 от ЗДДС (чл. 69, ал. 2, т. 2 от ЗДДС).**